एन्फा चुनाव पुसमा
एन्फाको निर्वाचन २३ पुसमा गर्ने निर्णय पनि बुधबारको बैठकले गरेको छ । त्यसअघि विधान संशोधनका लागि असोज २३ मा विशेष साधारणसभा बस्ने निर्णय भएको छ । 
काठमाडौं — एन्फाको निर्वाचन २३ पुसमा गर्ने निर्णय पनि बुधबारको बैठकले गरेको छ । त्यसअघि विधान संशोधनका लागि असोज २३ मा विशेष साधारणसभा बस्ने निर्णय भएको छ । त्यस्तै, स्वर्गीय ललितकृष्ण श्रेष्ठ (एन्फाका पूर्वकार्यवाहक अध्यक्ष) लाई ५ लाख रुपैयाँको शरदचन्द्र शाह स्मृति पुरस्कार प्रदान गरिने निर्णय भयो । रूपक स्मृति वर्षको उत्कृष्ट खेलाडी पुरस्कारका लागि खेलाडी सिफारिस गर्न पंकज नेम्वाङको संयोजकत्वमा समिति बनाइएको छ । एसियाली फुटबल महासंघ (एएफसी) ले अनुदानमा ३ लाख डलरको ‘मिनी पिच’ नवलपरासी, मकवानपुर र न्युरोड टिमलाई दिने निर्णयको अनुमोदन गर्‍यो । यसमा संकटाको प्रस्ताव भने एएफसीले अस्वीकृत गरेको थियो । 